Básnici ticha

Peter Jokl – Joko                   3. místo, Poezie Oldpsavců

Pod ťažkými mrakmi

ľahké kroky

hore Trojičným námestím

po mokrých mačacích hlavách

plných lupeňov čerešní

dnes nevedú nikam

vo vlasoch príbeh

strateného vetra

Rozkvitnú lístoky

pod oknom Maríny

z dlažobnej kocky

sa vyliahne vták

kreslím Ti srdce

do čiary života

z čajových listkov

upíja čas

A zatiaľ čo padá dážď

do ulíc Štiavnice

do krokov tulákov

do tvárí básnikov

bosými nohami

kreslíme slimákov

v kalužiach večnosti

...to ticho klíči